Viborger Samler, 1835-07-31
Udenlandske Efterretninger. Frankrig. Under Restaurationen støttede den daværende dynastiske Opposition, der har leveret Materialierne til den nuværende Regjering, sit Haab om en bedre Fremtid paa den dengang opvoxende Generations politiske Anskuelser. Denne Generation var aldeles fjendsk sindet mod den gjenoprettede Legitimitets Jdeer og det lod sig derfor vente, at dens Tilhængere, naar de modnedes til Mænd, og traad ind i den afgaaende Generations Sted, vilde stræbe at gjøre deres Principer gjældende, og forjage den Underdanigheds-Aand, der uden Møie bevægede de ældre, ved Napoleons Scepter smidiggjorte, Samtidige til ogsaa at bøie sig for Restaurationens Scepter. Saaledes spaaede dengang den statistiske Regnemester Ch. Dupin, og denne Regning slog heller ikke feil. Den yngre Generation vidste ved sin Jndtrædelse i det offentlige Liv med en saadan Hurtighed ogsaa at skaffe sine politiske Anskuelser Jndpas, at Carl A, skrækket herved, vilde voldsomt standse den, og just derved tabte Alt. Paa analoge Forudlætninger om den nu tilvoxende Slægt bygge Republicanerne, der omtrent staae i det samme Forhold til den nuværende Regjering, som de nuværende Magthavere stode til Restaurations-Regjeringen, deres Forhaabninger for Fremtiden. "Datidens Skuespil – siger Le National – gientages nu. Man kaste et Blik i det Jndre af vore Høiskoler, og man vil blive vaer, at en god Deel af Ungdommen af ganske Siel er den republicanske Tro hengiven. En anden Deel beherskes af den samme Tendents, om denne end her ikke viser sig saa afgjort, saa at kun en svag Minoritet af det unge Frankrig lader sig blænde af den nuværende Regjerings Skjønheder og Storhed og er beredt til at anbetroe sin Fremtid til dens Lykkesstjerne. Det samme Forhold finder Sted i Kunstnerens Værksteder, i Advocaternes og Notarernes Skriverstuer, blandt Comptoiristerne og Lærlingerne. Alle disse unge Mennesker ville snart være modnede til Mænd, de ville da tage Deel i det offentlige Liv, som Advocater, Notarer, Læger, Jngenieurs, Kjøbmænd, Fabrikanter. De Fleste af dem ville i det Væsentlige beholde deres nuværende politiske Anskuelser, og selv de, der skulde bringe en Deel af dem til Offer, ville ikke ganske kunne løsrive sig fra deres reneUngdous Overbeviisning; de ville bevare en, om end ufrivillig, Vedhængenhed ved den Tænkemaade, der begeistrede deres Ungdom, og ville i al Fald gaae ud fra andre Principer, end de ere, som den nærværende Regjering anseer for uundværlige til at sikkre dens Existence. Uundgaaelig, uimodstaaelig viser sig derfor en Forandring i et nært Perspectiv. Restaurationens Exempel viser, hvor hurtigt en saadan Omskabelse af de herskende Jdeer formaaer at skaffe sig Luft og afgjøre Nationernes Skjebne. Hverken Politiet med sine talløse Agenter, eller Ministrene med deres hemmelige Fonds, hverken de Deputeredes Kammer med sin for alle nationale Følelser afstumpede Majoritet, eller Pairskammerets cciput mortuun, eller selve Kongedømmet og dets Forstaaelse med Europas andre Kongedømmer ville være istand til at forhindre, at den ældende Generations Arvedeel gaaer over til den opvoxende Generation. De formaae ikke, alle tilsammen, at afkræfte den Opfordring, som den slette nærværende Tid og den aabne Udsigt til en bedre Fremtid udstæder. Forgiæves udtømme de deres Kræfter, for at slukke de store og ophøiede Jdeers hellige Jld, der varmende og nærende antænder eet Gemyt efter det andet. Dertil kommer endnu, at Massen af Folket i dobbelt Henseende er tilgængeligt for republicanske Jdeer. Først forsaavidt som et medfødt Jnstinct stedse fortrinsviis fører den menneskelige Natur til det Gode og Rigtige, fremdeles, fordi Democratiet giver Folket Udsigt til en gradviis men sikker Forbedring i dets Stilling. Allerede have de republicanske Jdeer slaaet dybe og kraftige Rødder i de arbeidende Classers Hjerter. Ethvert Forsøg paa at beskjære disse vil kun skaffe dem en stærkere og yppigere Væxt. Derfor er det heller ingenlunde forunderligt, at det republicanske Parti, der tæller talrige Tilhængere i Mellemclasserne, opflammes ved Ungdommens brændende Jver og styrkes ved den bestandige Berørelse med Massen, af Folket, i alle sine Handlinger viser en saa imponerende Holdning, i Modgang en saa stor Fasthed og desuden en Overflødighed af yppige Skud, der lade slutte til Jordbundens Rigdom og Frugtbarhed.